vodiysini naymanlar egallaydilar. O'ta maishatga berilib ketgan Abulfayzxonning sonoqli kunlari qoldi. Buxoro xonligidagi bu ahvolni kuzatib kelayotgan Eron hukmdori Nodirshoh Buxoroni bosib olish uchun Amudaryodan o'tib, Buxoro yaqinidagi Chor - Bakrda to'xtaydi. Chor - Bakr ta'sirchan saidlar makoni edi. Bundan xabar topgan Abulfayzxon, unga peshvoz chiqib, uning yordamida atrofidagi ta'sirchan amaldorlarni Buxorodan boshqa yurtlarga badarg'a qilmoqchi bo'ladi. Ular orasida Xakim Otaliq mang'itning o'g'li Rahimbiy ham bo'lgan. Bundan xabar topgan Rahimbiy 192 uni iziga tushib, 1747 yilda o'ldiradi va uning 9 yoshli o'g'lini taxtga o'tkazadi . Bir yil ham o'tar - o'tmas uni ham qatl etib, hukmronlikni o'z qo'liga oladi. Rahimbiy Otaliq juda ustamonlik bilan sekin- asta o'z mavqeini mustahkamlab olgach, 1753 yilda mang'it sulolasining birinchi hukmdori sifatida Buxoro taxtiga o'tiradi. Shunday qilib, Buxoroda 1753 yilda xonlik tugatilib, Buxoro amirligi davri boshlanadi. Demak, ko'chmanchi Dashti Qipchoq o'zbeklarining yirik mang'it qabilasi uch o'zbek xonliklarining Buxoro amirligiga asos soladi. Mang'itlar haqida etnografik asarlarda ma'lumotlar uchraydi. Ularda mang'itlarni mo'g'ul qabilasi sifatida XIII asr boshlaridan tilga olinadi. Ana shu XIII asr davomida mang'itlar Dashti Qipchoq yashar edilar. Ularning katta qismi XIII- XIV asrlarda Volga daryosi bilan O'rol daryosi oraligida joylashgan edi. Shu davr ichida qipchoqlarning ta'sirida o'z mo'g'ul tillarini unutib, turk - qipchoq dialektida so'zlashar edilar. XIV asr oxirlarida o'z mustaqil davlatini, ya'ni Mang'itlar O'rdasini tuzadilar. XV asr o'rtalarida mang'itlar no'g'aylar atalib, ularning davlati endi No'g'ay O'rda deb ataladigan bo'ldi. XVI asr o'rtalarida No'g'ay O'rda ikkiga, ya'ni Katta no'g'ay va Kichik no'g'ayga bo'linib ketdi. Keyinchalik Katta no'g'ay mang'itlari o'zbek, qoraqalpoq, qisman qozoqlar etnik tarkibiga singib ketgan, Kichik no'g'ay mang'itlari esa asosan qozoqlar etnik tarkibiga qo'shilgan. XVI asr boshlarida Shayboniyxon etakchiligida 92 bovli ko'chmanchi Dashti Qipchoq o'zbeklarining Movarounnahrga kirib kelishi haqida Muhammad Solih o'zining 'Shayboniynoma' asarida shunday yozadi: 'O'zbeklar elidan kelganlar orasida askarlar ko'p edi. Xo'ja Go'gi mang'itlar urug'ining sardori edi. Bu erda o'zbeklar 4000 bo'lib, ularning barchasi o'z aro qon- qorindosh edilar. Ular orasida qo'ng'irotlar, mang'itlar, do'rmanlar, ushunlar va uyrotlar 193 ham bor edilar . Ularning bir qismi bu zaminda qadimdan yashab kelayotgan mahalliy o'troq aholi iqtisodiy xo'jalik va etnomadaniy ta'sirida asta - sekin dehqonchilik bilan shug'ullanib, o'troq aholi qatlamiga aylanib ketadilar, ularning boshqa qismi XIX asrning oxiri-XX asrning boshlarigacha yarim 194 ko'chmanchi hayot tarzini o'tab, yaylov chorvachilik bilan shug'ullanishda davom etadilar . Hozirgi vaqtda mang'itlar o'zbek xalqi tarkibiga singib ketgan, ular o'zlarini o'zbek millati ekanliklaridan fahrlanadilar. Ammo, etnik kelib chiqishi chorvador bo'lgan ajdodlarimizning keksa avlodi hozirgacha qabilaviy etnik nomlarini unutmaganlar. Bu xalqning qoniga singib ketgan etti pusht avlodni eslash, sajarani unutmaslik bilan bog'liq turkona an'anadir. Mang'itlar jonli sheva tilida o'zbek tilining qipchoq lahjasida so'zlashadilar. Yozma ijodda o'zbek adabiy tilida faoliyat olib boradilar. O'zbek xalqining tarkibiga kirgan Dashti Qipchoq ko'chmanchi o'zbeklaridan yana biri qo'ng'irotlardir. Manbalarda xabar berilishicha, qo'ng'irotlar ilk o'rta asrlarda Oltoy, Mo'g'ulistonning shimoliy qismida yashaganlar. Rashid -ad- din Fazlallaxning 'Jom -i at- tavarik' va Abul G'ozi Bahodirxonning 'Shajarai turk 'asarlarida XIV asr qo'ng'irotlarining kelib chiqishi haqida ko'p rivoyatlar keltirilgan. Ko'p asarlarda ularning kelib chiqishini mo'g'ullar bilan bog'laydilar. Taniqli etnograf olima B.X.Karmisheva qo'ngirotlar mo'g'ulmi yoki turk muhim emas, XVI asr boshlariga qadar Movarounnahrga kirib kelgan ko'pgina mo'g'ul qabilalari qaysi tilda gaplashishlaridan qatiy nazar, tili, madaniyati va etnik tarkibi bo'yicha turklashib ketgan 195 edilar , degan haq gapni aytgan.